Teppo Kesäläinen

Teppo Pellervo Kesäläinen (s. 15. helmikuuta 1942 Pori) on entinen suomalainen kilpasoutaja.

Kesäläinen edusti Suomea Tokion 1964 olympialaisissa perämiehellisessä nelosessa. Joukkue karsiutui keräilyerissä. MM-kilpailuissa Kesäläinen sijoittui yhdeksänneksi vuonna 1962 sekä EM-kilpailuissa kahdeksanneksi vuonna 1963 ja yhdeksänneksi vuonna 1964.

Nesteen Soutajia ja Wärtsilän Soutajia edustanut Kesäläinen voitti eri luokissa 15 Suomen mestaruutta vuosina 1962–1971.

Kesäläinen oli ammatiltaan putkiasentaja.

Lähteet

 

Suomalaiset soutajat
Vuonna 1942 syntyneet
Elävät henkilöt